
ELOSZD. 

E  három  .1  ellem zpshen  három  nemzedék  képét 
látjuk. 

k.7.  első,  a  Toldy  Ferencz  nemzedéke,  a  tudo- 
mányos honalapítóké. 

A  második,  a  Greguss  Ágosté,  az  abszolu- 
tizmus éveiben  éleszti  viharos  ég  alatt,  felig 
dúlt  oltáron  a  hazafiságnak,  a  tudománynak, 
a  szépnek  már  az  elöbbeni  nemzedéktől  fel- 
gyújtott szent  tüzét. 

A  harmadik  nemzedék  (a  Katona  Lajosé)  az 
immár  meghódított  tudós  területen  a  rendszeres, 
az  új  tudományos  módszerrel  erősített  részletes 
kutatásba  fog. 

A  három  férfi  egyénisége,  mely  a  rajongó 
tudományszeretetben  egy,  külömben  elég  eltérő. 

Toldy  Ferenczben  a  vezető  lelki  erő  a  kegye- 
let. Kegyelet  hazájának  nem  elég  ismert  múltja 
és  kegyelet  nemzet-ébresztő  nagy  ifjúkori 
barátai  iránt.  Az  ő  működésében  is  bevált 
Goethe  mondása :    A    kegyelet  eszköz,  melynek 


segítségével  a  legmagasabb  kultúrára  emelked- 
hetünk. 

Katona  Lajosban  az  ernyedetlen  kutató  lelki- 
ismeret működik,  mely  munkás  éjjeleken  író- 
asztalának lámpájával  a  magyar  szellem  távol 
múltjának  homályát  világítja  meg. 

Gregussban  pedig  a  szépérzék  a  középpont. 
De  a  szép  nála  nem  csak  a  szép,  hanem  a  jó 
és  az  igaz  is.  Tagadhatatlan,  hogy  ebben  a  fel- 
fogásban van  valami  illúzió.  Az  a  nagy  rianás, 
mely  végig  szakad  a  külső  világ  és  saját  szívünk 
világa  közt,  ma  gyakran  elválasztja  a  jót  a  széptől 
és  igaztól.  De  a  világ  most  gyorsan  változik,  egy 
évtized  alatt  többet,  mint  régen  egy  évszázad 
alatt.  A  szép,  a  jó  és  az  igaz,  melyek  ma  távol 
esnek  egymástól,  majd  mindinkább  közelednek. 
Ez  lesz  az  emberiség  legértékesebb  haladása. 
A  mi  századunk  megczáfolja  Greguss  elméletét 
a  jó,  szép  és  igaz  egyezéséről :  de  a  távol  jövő- 
ben lesznek  évezredek,  melyek  igazat  adnak 
neki. 


I. 

Toldy  Ferencz  emlékezete. 

Minden  nagy  kor  megszüli  önmagának  tör- 
ténetíróját. A  korszakalkotó  események  forga- 
tagukban ott  találják  azt  is,  a  ki  följegyzi  őket 
az  utókor  számára. 

A  lehulló  falevél  tinóm  erezetét  és  körvona- 
lait a  homokba  rajzolja  és  ennek  lenyomata 
megkövesedve  évezredeken  át  megmarad  :  a  víz 
színén  tánczoló  szúnyog  a  tóban  tükröződik, 
tán  csak  néhány  másodperczig,  de  a  borostyán- 
kőnek arany  átlátszóságálja  foglalva,  az  idő  8 
szúnyogot  is  örökre  megőrzi.  Ha  megmaradhat 
a  falevél,  ha  megmaradhat  a  szanyog  a  jövő 
számára,  egész  nemzet  nagy  evolutióinak  em- 
léke ne  maradna  meg? 

Midőn  a  földkerekség  leggenialisabb  népe,  a 
görög  nép  nagy  szabadságharczának,  a  perzsa 
háborúnak  nagy  századában  nemzeti  létének 
öntudatára  ébredt,    e    háború  örökké  nevezetes 


eseményeit  följegyezte  az  emberiségnek  Hero^ 
dotos,  a  történetírás  apja. 

A  mi  nagy  századunk  a  XIX.  század. 

E  korszakban  pótolta  a  magyar  nemzet  nébány 
évtized  alatt  hatalmas  lendülettel  azt,  a  mit  az 
előbbení  korszak  érlelni  nem  engedett:  e  kor- 
szakban éri  el  a  magyar  irodalom  Kazinczy 
nyelvi  forradalma  után  Vörösmartyval,  Petőfivel, 
Aranynyal  fénykorát :  oly  fénykorát,  melynek 
tán  sohasem  lesz  párja,  úgy  mint  nem  volt 
soha  többé  folytatása  az  angol  vagy  német  iro- 
dalom fénykorának. 

Az  irodalmi  föllendülésnek,  a  magyar  szellem 
gyors  felvirágzásának  Toldy  Feienczben  akadt 
tanúja,  munkatársa  és  történetírója. 

Abban,  hogy  Toldy  az  ő  korának  történetírója 
is,  munkatársa  is,  a  magyar  irodalom  egy  régi 
hagyománya  újult  meg :  az  elmúlt  századokban 
ugyanis  a  történei  i  küzdelmekben  szereplő 
férfiak,  az  Istvánffyak,  Szamosközyek,  Bethlenek, 
Kemén^^ek  és  a  Forgáchok  voltak  a  kor  törté- 
netírói is. 

Ez  a  korszakunk,  a  Toldy  Ferencz  korszaka, 
a  világtörténelem  legbámulatosabb  tüneményei 
közé  tartozik. 

Csak  most  egy  század  után  tudjuk  ennek  a 
korszaknak,  ennek  a  szép  csudának  nagy  jelen- 
tőségét kellőleg  megérteni. 

Kevés  oly  dolgot  látott  a  nap  örök  pálya- 
futásában,   mint    azt    a  lázas  váitozást,    azt  az 


óriás  lendületet,  melyet  Magyarország  Toldy 
születése    és    halála  közti  időszakban  felmutat. 

Az  állam  emelkedése  tükröződik  a  főváros 
fejlődésében.  Toldy  oly  Budapesten  született, 
mely  mint  jelentéktelen  városka  inkább  a  múlt 
emlékéből  élt  és  oly  Budapesten  halt  meg,  mely 
világvárossá  kezdett  tágulni. 

Pest  városa,  melybe  Toldy  szülei  1807-ben 
Budáról  átköltöznek,  20.000  lakossal  biró  vidéki 
színezetű,  német  jellegű  hely,  melyet  minden 
szellő  fuvalásánál  már  porfellegek  takarnak. 
Toldy  maga  leirta  ezt  a  század  eleji  Pestet 
az  Aurora  egyik  kötetében.  Pár  fa  a  hajóhíd 
alatt.  Egyetlen  kies  séta  a  temető.  A  mai 
Haas-palota  helyén  külvárosi  Kasperl-szinház. 
A  hajóhídnál  sétálgat  estefelé  a  város  két  leg- 
nagyobb czelebritása,  páter  Dugonics  András, 
a  legnyersebb  magyar  történeti  regénynek,  az 
Etelkának  szerzője  és  a  jó  Virág  Benedek,  a 
ki  elhagyja  macskáktól,  tyúkoktól  népes  ottho- 
nát, hogy  klasszikus  nyugalommal  az  est  hűvös- 
séget élvezze,  mint  ezt  az  ő  mestere,  Horatius 
is  tette. 

Mily  nagy  a  változás  ezen  időn  belül,  annak 
jellemzésére  elegendő  egy  tény  fölemlítése : 
Toldy  Ferenczet  a  Tudományos  Akadémiának 
pompás  márványcsarnokából  temettük,  ravata- 
lánál ott  állott  a  legnagyobb  magyar  minisz- 
terelnök :  Andrássy  Gyula  és  a  legnagyobb 
magyar  költő:  Arany  János.    Az  oszlopcsarnok 


folyosóján  Vörösmarty  Mihály  és  Széchenyi 
István  szobra  merengett  barátjuk  koporsója 
felett.  Ennek  az  Akadémiának  helyén  pedig  a 
régi  Pesten,  Dugonics  városában  partmenti 
nádas  volt,  a  hova  vadászok  vízi  szárnyasokra 
vadászni  jártak.  A  város  két  helyi  híressége: 
Virág  és  Dugonics  csak  kis  körű  nyelvművelő 
társaságról  mert  álmodozni,  nem  pedig  nagy 
Akadémiáról. 

És  minő  szomorú  volt  Magyarország  szellemi 
és  politikai  helyzete,  midőn  Toldy  Ferencz 
1824-ben  első  könyvével  föllépett.  Teli  tájkép. 
A  magyar  állam  elveszettnek  látszott ;  a  szel- 
lemek el  voltak  csüggedve,  a  közviszonyok  söté- 
tek. Szerettük  a  magyar  nyelvet  remény  nél- 
kül, mondja  Toldy  e  korról  és  ápoltuk  az  iro- 
dalmat siker  bizalma  nélkül. 

Ekkor  a  sors  nagy  változást  készített  elő  — 
láthatatlanul,  mint  a  növényben,  mely  a  föld 
alatt  gyökeret  ereszt,  láthatatlanul  —  mert  az 
emberi  szívekben. 

Minő  nehéz  még  a  közel  jövőt  is  előre  látni ! 

1824-ben,  midőn  Toldy  fellépett  és  midőn 
Magyarországot  barát  és  ellenség  hanyatló  or- 
szágnak hitte,  —  már  elő  volt  készítve  a  ma- 
gyar nagy  jövendő.  —  182 i-ben  már  haza  ér- 
kezett hosszú  külföldi  útjáról  egy  fiatal  huszár- 
tiszt:  szent  iszon}^  fut  át  lelkén,  midőn  hazája 
elmaradottságát  látja.  Es  ekkor  megvillan 
Széchenyi  Istvánban  az  a  gondolat,  hogy  ö  új 


erkölcsi  és  művelődési  létre  emeli  ezt  a  látszó- 
lag pusztuló  népet. 

Ugyancsak  abban  az  évben  (1824)  esküszik 
fel  ügyvédnek  egy  2:2  éves  fiatal  zemplén- 
megyei jurátus,  a  jobbágyok  majdani  felszaba- 
ditója, ki  keblében  hordja  Magyarország  remé- 
nyét, azt  a  reményt,  melyről  ma  nem  szólunk, 
de  a  melyben  hiszünk. 

Az  ifjú  Vörösmarty  Mihály,  kivel  a  magyar 
irodalom  fénykora  megindult,  ebben  az  évben 
olvasta  fel  a  Vadászküi  t  fogadóban  első  nagy 
müvét,  Zalán  Futásai,  egy  fiatal  embernek,  a 
ki  ámbár  csak  21  éves  volt,  annyira  magán 
viselte  a  nagy  genius  jelét,  hogy  barátai  köré- 
ben már  is  nagy  tekintélynek  örvendett.  E  fiatal 
ember  Deák  Ferencz  volt. 

E  nagy  férfiak,  kiknek  Toldy  Ferencz  munka- 
társa volt  a  maga  talaján,  idézték  elő  azt  a 
nagy  változást,  mely  Magyarországot  Toldy 
születésének  és  halálának  időközében  átala- 
kította. 

Nagy  eredmények  nincsenek  nagy  erények 
nélkül  I  Csak  a  nagy  lelkesedés,  az  áldozatokra 
való  készség,  a  hazaszeretet  a  szenvedély  fokán 
magyarázza  meg  a  nagy  eredményt :  az  új 
Magyarország  megalkotását. 

Mennyi  szent  tűz  és  mennyi  áldozat !  A  fiatal 
költőnek,  Szentjóbi  Szabó  Lászlónak,  börtönben 
kellett  nemes  életét  kilehelnie,  Kazinczy  Ferencz- 
nek  saját  vérével  kellett  a  kufsteini  toronyban 

műveit  írnia,  Kossuthnak  örökös  száműzetésbe 
mennie,  Széchenyinek  meg  kellett  örülnie, 
Petőfinek  kozák  lándzsától  átdöfve  csatatéren 
meghalnia  —  olcsóbb  áron  nem  lehetett  Ma- 
gyarországot megalkotni. 

((Van-e  hála  elég  forró  azon  kegyért  —  írja 
Toldy  —  mellyel  Isten  bennünket  a  semmiség- 
ből kisegített  és  dolgunkat  oly  nagyra    vitte  ?>> 

E  nagy  század  megteremtette  Toldy  Ferencz- 
ben  magának  azt  az  eszközt,  a  melyre  szük- 
sége volt.  Mily  bámulatos,  folytonos  sokoldalú 
tevékenység !  Mily  buzgóság !  Mily  sikerek ! 
Müveinek  jegyzéke  maga  egy  kis  könyv.  Köny- 
vet könyv  után  ír,  folyóiratokat  szerkeszt  (még 
az  Archaeologiai  Közlönyi  is),  régi  írókat  fel- 
fedez, kiad,  újakat  összegyűjt,  bírál,  buzdít, 
műfordító,  nyelvész,  akadémiai  szónok,  a  Kis- 
faludy-Társaság  megalapítója,  tudományos  Aka- 
démiánk lelke,  könyvtárak  rendezője,  előadó  és 
lelkesedéstől  ihletett  tanár. 

Mennyit  nem  tett  Toldy  !  És  ezenkívül  még 
valamit?  Igen!  ezenkívül  még  valamit;  meg- 
alapított egy  egész  tudományt,  a  magyar  iro- 
dalomtörténetet ! 

Toldy  jellembeli  fősajátsága,  mely  egész  mű- 
ködésén uralkodik  és  magyarázza,  a  kegyelet. 
A  kegyelet  írói  tevékenységének  kulcsa.  Nagy 
gondolatai  és  tervei  szívéből  jöttek,  szíve  pedig 
tele  volt  kegyelettel.  A  régi  korszakok  irodal- 
mának és  szellemi  héroszaink  kultuszában  egy- 

aránt  a  kegj^elet  vezérli.  Kétféle  irányban  mű- 
ködött nála  a  kegyelet :  hazája  múltjával  és 
ifjúkorának  nagy  mestereivel  szemben. 

Magyarország  múltjában  nemcsak  kutatása 
tárgyát,  hanem  a  hazaszeretet  egyik  támaszát 
látta,  melyet  tisztelni  kell.  Nem  hiába  válasz- 
totta nagy  munkája  számára  jeligéül  Disraeli 
mondását:  cA  múlt  hatalmunknak  egyik  elemeo. 
Toldy  fel  akarta  támasztani  a  magyar  szellemi 
nyilatkozatok  történetét,  mert  az  ősök  szellemi 
tevékenységét  (bármennyire  megakasztották  is  a 
kedvezőtlen  viszonj^ok  e  tevékenységet)  a  nagy 
magyar  jövő  zálogának  tekintette. 

Fősajátságának,  a  kegyeletnek  második  iránya 
szellemi  vezérei  és  nagy  kortársai  iránt  nyil- 
vánul. Azokkal  szemben,  kikkel  együtt  élnie 
életének  irigylendő  szerencséje  volt,  azokkal 
szemben  háláját  kifejezni  kötelességének  tar- 
totta: inkább  elvállalta  a  részrehajlásnak,  sem- 
mint a  közönynek  vádját 

Ennek  a  nagy  kegyeletnek  egy  már  nem 
a  tiszta  ész,  hanem  az  ösztönök  árDyékbiro- 
dalmába  tartozó  példáját  idézi  maga  Toldy, 
legjobb  barátjának,  Bajzának  életétől:  Midőn 
Bajza  szelleme  már  egészen  elborult,  emléke- 
zetéből minden  kiveszett  és  semmi  névre  nem 
reagált.  Ha  azonban  nagy  mesterüknek,  Kis- 
faludy Károlynak  nevét  ejtették  ki  ]3ajza  előtt, 
velőkig  ható  zokogásra  fakadt;  akadozó  pana- 
szából meg  lehetett  érteni,  hogy  az  bántja,  hogy 

több  mint  két  évtized  előtt  Kisfaludy  Károlytól 
halálos  ágyához  hivatva,  a  nagy  költőt  már 
életben  nem  találta. 

Toldy  Ferencz  ízlésére  közvetlenül  leginkább 
Bajza  és  Vörösmarty  hatott,  tudományos  ki- 
képeztetésére  Haliczky  András  és  Horvát  István. 
Haliczky  András  a  német  irodalom  tanára  volt 
az  Egyetemen.  Neve  ma  már  el  van  felejtve  : 
mintha  nálunk  az  érdemes  emberek  alaposab- 
ban halnának  meg,  mint  máshol.  Azonban  ha 
Toldy  fejlődését  vizsgáljuk,  e  név,  Haliczky 
neve  kiemelkedik  a  feledés  árnyékvilágából. 
Haliczkytől  tanulta  az  irodalomtörténet  helyes 
felfogását,  mely  a  különböző  szellemi  tünemé- 
nyek közt  a  kapcsolatot  a  causaliiás  lánczola- 
tán  nyomozza.  Haliczky  emlékét,  mondja  Toldy, 
még  porában  is  áldom. 

A  másik  férfi,  ki  személyes  érintkezésével  befolyt 
Toldy  történelmi  műveltségére.  Horvát  István 
volt.  Toldy  mindig  nagy  szerencsének  tartotta, 
hogy  Horvát  István  feltárta  előtte  tudásának 
roppant  kincseit  és  hogy  megengedte  Toldynak, 
hogy  benne  mint  valami  élő  könyvben  sokat 
olvashasson. 

Horvát  István  később  kerülte  és  mellőzte 
Toldyt,  a  mi  fájt  Toldynak,  de  a  mint  ő  maga 
írja,  nem  csökkenthétté  benne  azt  a  nagy  tisz- 
teletet és  mély  hálát,  melylyel  e  különcz  tudós 
iránt  viselkedett. 

Irodalmi  fejlődésére  legnagyobb  hatással  vol- 


13 


tak  barátai  Kisfaludy  Károly,  Vörösmarty  és 
Bajza. 

Kisfaludy  Károly  valódi  vezér- természet  volt: 
nagy  hévvel  tudta  a  fogékony  embereket  magá- 
hoz ragadni.  így  Toldyt  is. 

Yörösmarlynak  Toldy  volt  első  magyará- 
zója és  költészetének  legértelmesebb  bámulója; 
Toldy  figyelmeztette  öt  arra,  hogy  a  régi  ma- 
gyar irodalom  eltemetett  kincsei  közt  minő  sok 
hálás  költői  tárgy  akad  ;  barátságukat  még  szo- 
rosabbra fűzte  az  a  körülmény,  hogy  egj^ütt 
dolgoztak  abban  az  ólombányában,  melynek 
Macfijdv  és  Német  Zsebszótár  a  neve. 

Baráti  viszonyát  Bajzához  maga  Toldy  jel- 
lemzi néhány  sorban,  melyeknél  szebbeket  Toldy 
nem  írt.  «Első  ifjúságom  óta  végleheletig  Bajza 
legszorosabb  barátom  volt.  Nemes  és  hosszú 
vetélkedése  volt  életünk  a  kölcsönös  szeretet- 
nek és  bizodalomnak :  együtt  tanultunk  mint 
ifjak,  együtt  dolgoztunk  mint  férfiak,  együtt 
éreztünk  és  szenvedtünk  a  mi  édeset  és  keserűt 
felváltva  nyújtott  az  élet  40  év  alatt;  csak 
egyszer  sebzett  meg  engemet  —  mikor  meghalt.)) 

Toldy  hű  maradt  legvégig  nemcsak  ifjúságá- 
nak szándékához,    de    ifjúsága  eszményéhez  is. 

Két  név  volt,  melyet  az  ifjú  Toldy  rajongása 
glóriával  vont  be :  ez  a  két  név  volt  egész 
életén  át  szíve  gyökeréből  táplálkozó  szereteté- 
nek, tiszteletének  tárgya.  E  két  nagy  férfi 
Kazinczy  és  Révai. 

Kévairól  azt  mondja  Toldy:  «Leborulok  előtte 
parányiságom  érzetében  s  a  hálaáldozat  tüzét 
gyújtom  meg').  17  éves  volt  Toldy,  midőn  elő- 
ször írta  meg  1822-ben  stilisztikailag  még  csak 
dadogva,  Kévai  életrajzát.  És  53  évvel  később, 
néhány  órával  mielőtt  az  a  perez  bekövetkezett 
volna,  mely  mindegyikünknek  pályáján  a  leg- 
fenségesebb  perez,  röviden  halála  előtt  Toldy 
Eévai  életrajzán  dolgozott. 

Az  a  nagy  alak,  mely  őt  a  magyar  iroda- 
lomba bevezette,  Eevai,  kísérte  őt  a  kerepesi 
temető  örök  nyughelyéhez  is. 

Második  állandó  eszménye  Toldynak  Kazinczy 
Ferencz  volt.  Annyira  rajongva  tisztelt  esz- 
ménye, hogy  a  tiszteletből  származott  Toldy 
legnagyobb  kritikus  tévedése,  az,  liogy  ő  Ka- 
zinczyt elsőrangú  költőnek  tartotia. 

Toldy  Ferencz  életének  egész  program mját 
23  éves  korában  adta,  midőn  német  nyelven 
megírta  a  magyar  irodalomtörténetének  vázlalát. 
E  könyv  a  legnevezetesebb  könyvek  egyike, 
melyek  nálunk  megjelentek.  Fontossága  abban 
rejlik,  hogy  egyszerre  megalapítja  a  magyar 
irodalomtörténet  azt  a  rendszerét,  melyet  nagy- 
jából ma  is  tanítunk. 

Milyen  nagy  hivatottságról  tanúskodik  e  könyv, 
azt  láthatjuk,  ha  összevetjük  elődjével,  Pápay 
Sámuelnek  A  magyar  literatura  esmérete  czímű 
irodalomtörténetével,  a  melyben  a  szerző  volta- 
kép sem  az  irodalom,  sem  a  történet  fogalma- 

val  még  nincs  tisztában.  A  fő  irodalmi  alakok 
helyes  beállítására  nézve  csak  a  tragikus  végű 
gróf  Mailáth  Józsefnek  egy  szintén  német  nyel- 
ven írt  irodalomtörténeti  kísérlete  (a  Magya- 
rische  GedicJtle  bevezetésében  1825)  szolgál- 
hatott Toldynak  útmutatóul. 

Németül  írta  Toldy  e  művét,  mert  a  kül- 
földet akarta  felvilágosítani  a  magyar  irodalom 
gazdagságáról. 

Azt  a  rendszert,  melyet  Toldy  e  műben  csak 
nagy  vonásokkal  megrajzolt,  ezt  dolgozta  aztán 
ki  beható,  részletes  kutatások  alapján  Toldy 
egész  életén  át.  Valóban  el  lehet  mondani 
egész  működéséről,  hogy  az  egy  ifjúkori  nagy 
gondolat,  melyet  a  férfikor  megvalósított. 

Van-e  szebb  tudományos  pályafutás,  mint  az, 
midőn  valaki  mint  ifjú  már  elhatározza  magát 
egy  nagy  mű  megalkotására,  melynek  aztán 
minden  erejét  szenteli  és  élete  végén  be  is  fejez  ? 

Tervbe  vett  nagy  művével,  a  Magyar  Nem- 
zeti Irodalom  Történetével  —  saját  szavai  sze- 
rint —  szent  tartozást  vél  leróni,  melylyel  magát 
állásával  és  hazájával  szemben  lekötve  érzi. 

Toldy  a  magyar  irodalomtörténet  művelésére 
nézve  a  következő  czélokat  tűzte  ki  maga  elé  : 
először  a  források  fölfedezését  és  kiadását,  má- 
sodszor az  adatok  tudományos  rendszerezését, 
harmadszor  az  egész  anyagnak  művelődéstörté- 
neti szempontból  való  összefoglalását.  Meg  akarta 
írni  a  magyar  ész  történetét. 

Toldy  e  czélok  közül  csak  a  két  elsőt  érhette 
el :  az  alapot  megvetette  az  irodalomtörténet 
számára  és  megalkotta  a  rendszert,  elénk  vá- 
zolta a  főkorszakok  helyes  képét  és  összefüg- 
gését ;  a  harmadik  czél :  a  magyar  irodalom- 
történetnek megírása  az  egész  magyar  kultúra- 
történelem  keretében  —  lehetetlen  volt. 

Emberfölötti  erő  kellett  volna  e  munka  el- 
végzéséhez. E  nagy  birodalomnak,  a  magyar 
literaturának  forrásait  kikutatni,  összegyűjteni, 
történeti  kapcsolatukat  meg  jellegüket  megál- 
lapítani —  a  mit  Toldy  véghezvitt  —  elég 
munka  volt  egy  embernek;  előző  munkála- 
tok és  monographiák  hiányában  a  magyar 
szellemi  fejlődés  történetét  megírni  —  merő 
lehetetlenség  volt.  Még  ma  sincs  elég  fejlő- 
dött monographiai  irodalmunk  arra,  hogy  az 
összes  művelődési  tényezők  fejlődését  meg- 
írhassuk. 

Hogyan  fogta  fel  Toldy  az  irodalomtörténetet  ? 
A  leghelyesebb,  a  legtudományosabb  módon. 
Toldy  az  egyes  irodalmi  tüneményeket  az  összes 
művelődési  tényezőkkel  összefüggésben  akarja 
kimutatni.  Az  ő  irodalomtörténete  tehát  orga- 
nikus valami :  nem  elszigetelve,  hanem  mind  a 
történeti  kapcsokkal  együtt  mutatja  be  a  költői 
műveket.  Bámulatos,  milyen  sok  művelődési 
tényt  tudott  Toldy  a  történet  küszöbén  felül 
emelni;  de  még  sem  gyűjthetett  elég  anyagot 
arra,    hogy    élénk    színekkel    festett  korképeket 


17 


adjon  és  hogy  a  sokféle  művelődéfii  tény  kölcsön- 
hatását kimutassa. 

Ezek  a  hiányok  természetesek  és  kikerülhe- 
tetlenek  voltak  és  következményei  a  tudomány 
akkori  állapotának.  Hasonló  hiánya  művének, 
hogy  a  külföldi  hatások  nincsenek  mindig  ki- 
emelve. Ez  a  hiány  részben,  valamint  az  a 
túlzás,  melylyel  a  régi  kor  czélzatosan  ki  van 
színezve,  Toldy  hazafiúi  buzgalmában  leli  ma- 
gyarázatát ;  hisz  a  tudatlansággal  és  rossz- 
akarattal szemben  ki  kellett  mutatni,  hogy  már 
régebben  is  volt  magyar  irodalom  és  magyar 
szellemi  élet.  Toldyt  pedig  e  részben  hazafias 
lelkesedése  elragadta. 

De  ha  mindezen  hiányokkal  számolunk  is, 
mindent  összefoglalva,  milyen  nagy  alkotás  a 
Toldy  Irodalomtörténete!  E  mű  tudományunk- 
nak is,  hazánknak  is  egyik  dicsősége !  E  hely- 
ről, ez  asztal  mellől  olvasta  fel  Szász  Károly 
egyik  költeményét,  melyben  Toldyt  méltán  a 
századok  tolmácsának  nevezi : 

Te  nem  daloltál,  mint  a  költő, 
Ki  önszívébe  nézni  hagy, 
De  általad  zeng  annyi  öltő, 
Ki  századok  tolmácsa  vagy. 

Toldy nak,  a  tudósnak,  egyik  főj  élessége,  hogy 
mindig  az  eredeti  forráshoz  leszállt.  Az  első 
kézből  való  anyagnak  felkutatása  —  a  valódi 
tudós  ismertető  jele.  Ebben  külömbözik  a  kutató 

Riedl  Frigyes :  Három  jellemzét.  % 

a  dilettánstól.  Toldynál  ez  annál  nagyobb  ér- 
dem, mivel  e  részben  igen  nagy  nehézségekkel 
kellett  megküzdenie.  Volt-e  valaha  tudós,  ki 
mint  Toldy  egész  tudományát  felölelő,  össze- 
foglaló művében  ezt  Írhatta:  « Munkám  nem 
compilatio  —  hiszen  honnan  compiláltam  volna? 
Semmit  sem  állítok,  a  miről  meg  nem  győ- 
ződtem :  a  mi  hozzáférhető,  azt  mind  ismerem. 
Plagiatora  csak  magamnak  vagyok.)) 

Ezek  a  szavak  nemcsak  büszkék,  de  igazak  is. 

Toldynak  gyakran  szemére  vetették,  hogy  el- 
fogult volt  Kazinczyval  és  néhány  kortársával 
szemben.  Igaz.  Toldy  azonban  Kazinczyt  szel- 
lemi jótevőjének  és  mesterének  tekintette  ;  ha 
hiba  volt  Toldy  elfogultsága,  ritka  szép  hiba, 
hogy  valaki  jótevőjével  szemben  elfogult.  Az 
életben  és  az  irodalomban  többnyire  az  ellen- 
kezőt tapasztaljuk,  az  emberek  inkább  önma- 
gukkal szemben  szoktak  elfogultak  lenni,  in- 
kább önmagukat  bámulják  őszintén,  semmint 
mesterüket.  Toldy  igenis  kimutatta,  hogy  elfogult 
szellemi  vezérével  szemben,  de  kimutatta  azt  is. 
hogy  elfogulatlan  önmagával  szemben  —  a  mi 
szintén  ritka  dolog.  Nem  gondolom,  hogy  volna 
példa  az  egész  világirodalomban,  hogy  egy  nagy 
tudós  az  általános  használatra,  különösen 
tanulóknak  szánt  kézikönyvben  úgy  beszéljen 
magáról,  mint  ezt  Toldy  tette  Irodalomtörté- 
netében. Tankön.^vírók  különben  szeretik  ön- 
maguk dicséretét  discret  indiscretióval  könyvükbe 

belecsempészni.  Toldy  Ferencz  Irodalomtörté- 
netének egy  helyén  így  szól  a  fiatal  Toldyról 
(Schedel-ről) :  «Helmeczy  vakmerő,  sőt  meg- 
botránkoztató bátorsággal  újított.  Hatása  alatt 
állott  Toldy.  ki  ily  módon  a  nyelvújítás  ügyét 
és  fejét  kompromittálta.)) 

Csak  az,  kinek  uly  nagy  érdemei  vannak, 
mint  Toldynak,  beszélhet  kézikönyvben  így  ön- 
magáróL 

Toldy  előtt  oly  óriási  nagy  tér  volt.  melyet 
be  akart  építeni,  hogy  nem  csodálkozhatunk  a 
sok  félbe  maradt  épületen.  Fogékonysága  és 
temperamentuma  magyarázzák  ezt  a  sok  töre- 
déket. Minden  nagy  tárgy  ingerelte,  minden 
fontos  irodalmi  jelenség  megkapta.  Egy  iíjú 
fogékonyságával  nézte  a  magyar  irodalmat  és 
bizonyos  szellemi  földéhséggel  szemelt  ki  ma- 
gának tárgyat  tárgy  után.  Csakhogy  a  rendel- 
kezésére álló  idő  nem  volt  arányban  sokoldalú 
érdeklődésével.  Még  főeszményképének,  Kazinczy 
Ferencznek    életrajzát  is  félbe  kellett   hagynia. 

Toldy  életében  a  magyar  irodalom  két  nagy 
fejlődési  fokon  ment  át.  Az  első  evolutio  Kis- 
faludy Károly  és  Vörösmarty  fellépésének  kö- 
szönhető, a  második  evolutio  az  Aranyé  és 
Petőfié. 

Midőn  Toldy  fellepett  mint  író,  ép  akkor 
eszményt  cserélt  irodalmunk.  Addig  a  főideál 
az  általános  emberi.  Ebben  van  valami  nem- 
zetközi, a  franczia  forradalom  is  ennek  az  ideál- 

nak  hódolt  és  szintén  nemzetközi  hajlamú  volt. 
Az  általános  emberire  törekvő  iránynak  leg- 
nag5^obb  képviselője  Kazinczy  Ferencz. 

Ekkor,  a  ŰO  as  évek  közepén,  az  irodalmi 
láthatár  szélén  egy  új  nap  pirossága  jelent 
meg  :  Vörösmarty  a  nemzeti  eszménynyel.  Toldy 
mint  ifjú  ezt  a  fordulatot  teljesen  megér- 
tette és  ő  is  fordult ;  de  már  a  következő 
nagy  fordulónál,  a  népiesnél,  a  40-es  évek- 
ben, Toldy  merevebb  volt;  itt  már  nehezére 
esett  evoluálni. 

1843  február  6-án  Toldy  a  Kisfaludy  Társa- 
ság közülésén  igy  nyilatkozott  az  akkori  szép- 
irodalomról :  «E1  kell  ismernünk,  hogy  szép- 
irodalmunk jelen  állapotában,  sem  magas  pontot 
nem  foglal  el,  sem  nem  halad  annyira,  hogy 
méltó  volna  az  előző  évtized  költészetéhez.)) 

Az  nap,  a  melyen  Toldy  a  Kisfaludy- Tár- 
saságban ünnepélyes  alkalommal  ezt  elmon- 
dotta, egy  fiatal  vándorszínész,  ki  mint  szin- 
lapkihordó  is  szerepelt,  Kecskeméten  már  meg- 
kezdette volt  költői  pályáját,  a  melyen  aztán 
hat  év  alatt  —  mert  csak  ennyit  engedett  neki 
a  sors  még  élnie  —  a  magyar  költészetet  a 
lángelme  legmagasabb  fokára  emelte. 

Hogy  Toldy  nem  értette  meg  mindjárt  tel- 
jesen Petőfit,  hogy  nem  hallotta  ki  mindjárt 
költeményeiből  a  magyar  nyelv  legmélyebb  for- 
rásainak bugyogását,  azt  könnyű  rosszalni, 
könnyű  mentegetni,  de  fontosabb  az,  hogy  meg 

értsük,  mért  nem  tudta  Petőfit  felismerni.  Oka  — 
úgy  hiszem  —  a  következő. 

Toldy  felfogása  a  költészetről  messze  esett 
a  Petőfi  felfogásától.  Toldy  a  költészetet  valami 
ünneplés  szellemnyilatkozatnak  nézte ;  azzal, 
hogy  a  politikát  és  szerelmet  folyton  megénekel- 
jük, lefosztjuk  róla,  a  mi  ünnepélyes.  A  poli- 
tikai dalok  kivetkőztetik  szerinte  a  költészetet 
általános  emberi  és  eszményi  fenségéből.  Azzal, 
a  mit  Toldy  vallott,  azzal  Petőfi  fő-fősaját- 
sága:  bámulatos  közvetlensége  merő  ellentétben 
van.  Toldynak  elveivel  nem  lehetett  Petőfi  köl- 
tészetét méltányolni  és  Toldy  némi  idegenke- 
déssel nézte  azt   <'a  retrográd  irányt ». 

Az  ellentét  Toldy  felfogása  es  Petőfi,  a  ter- 
mészetesség költője  közt  lényeges  volt.  Toldy- 
nak különben  is  némi  hajlama  volt  Petőfit 
néhány  végletes  költemény  után  ítélni  meg, 
holott  költőt  mindig  legjobb  művei  után  kell 
véglegesen  elbírálni.  Élete  vége  felé  azonban 
Toldy  mégis  hidat  talált  Petőfi  költészetéhez. 
Ez  a  híd  a  Gyulai  Pál  müve. 

Toldy  Ferencz  nemcsak  a  magyar  kultúrának, 
hanem  Akadémiánknak  is  jó  géniusza,  lelke 
volt.  Midőn  rendes  akadémiai  tag  lett,  lemon- 
dott az  orvosi  pályáról  és  egészen  az  irodalmi 
tudománynak  szentelte  eszmékben  és  tettekben 
gazdag  életét.  «ol  éven  át  időm  és  legjobb 
éveim  nagyobb  felét  egész  lélekkel  az  Aka- 
démiának áldoztam  fel.  Mondhatom,  úgy  visel- 


tem  ügyeinek  gondját,  mintha  a  magam  ügyé- 
ről volna  szó.  Akkor  nem  azt  nézték,  hogy 
800  forint,  hanem  azt  hitték,  első  kötelesség 
hazafinak  lenni.)) 

Toldy  egyéniségét,  lelkesedéstől  forró  szivét 
nem  foghatjuk  fel  kellően,  ha  nem  ismerjük 
nézeteit  a  magyar  faj  jelentőségéről  és  jövő- 
jéről. E  nézetek  ma  ép  oly  igazak  mint  egy 
félszázad  előtt. 

Toldyra  nézve  irodalmunk  tényleges  biztató 
záloga  a  magyar  jövőnek.  A  hazafias  szellemtől 
át  meg  áthatott  fényes  magyar  költészet  mutatja 
a  magyar  faj  életerejét. 

A  legelső  európai  nagyhatalom  szerinte  nem 
az  angol,  a  német  vagy  orosz :  a  legelső  európai 
nagyhatalom  az  európai  műveltség.  Ezt  kell 
nekünk  meghódítani,  különben  ő  hódít  meg 
bennünket,  azaz  felolvaszt.  Csak  ezzel  a  nagy- 
hatalommal szövetkezve  tarthatjuk  fenn  erkölcsi 
és  szellemi  felsőbbségünket,  csak  ezzel  őrizhet- 
jük meg  az  Árpád  szerezte  hont. 

A  magyar  faj  nem  egészen  olyan,  mint  a  többi  : 
maradjunk  keleti  fajnak,  de  nyugati  műveltséggel. 

Politikailag  más  nemzettel  kell  szövetkeznünk: 
de  Toldy  szerint  e  politikai  szövetség  csak  egy 
okkal  több  arra,  hogy  műveltségünket  lehető 
magasra  fejleszszük,  mert  csak  így  tarthatjuk 
meg  a  szövetségben  is  önállóságunkat. 

Tennünk  kell,  többet  kell  tenni,  mint  eddig! 
A  nemzet  perczei  drágák! 

Midőn  a  szabadsá^harcz  után  Magyarország 
sorsa  elborult,  aggódó  barátai  nem  egyszer 
Toldyhoz  fordultak  és  kérdeztek :  te  bölcsebb 
vagy,  tapasztaltabb  vagy  mint  mi :  mondd  meg, 
mi  a  jövőnk? 

Ilyenkor  aztán  megvillant  élénk  tüzű  szép 
szeme,  az  a  szem,  mely  látta  az  idegen  invasiót, 
de  látta  a  nemzet  büszkeségét  is  :  Vörösmartyt, 
Széchenyit,  Deákot  és  azzal  a  reá  nézve  jel- 
lemző, érzelemtől  rezgő  hangon,  mely  mintegy 
akustikus  maradványa  volt  a  lelkesedés  nagy 
korának,  ilyképen  nyilatkozott :  Nem  tudom  a 
jövendőt,  de  azt  tudom,  hogy  meg  fog  maradni 
a  magyar  nyelv  teljes  szépségében  és  a  magyar 
nép  teljes  erejében. 


II. 


Emlékezés  Greguss  Ágostra. 

A  Kisfaludy-Társaság  elnöksége  azzal  a  fel- 
szólítással tisztelt  meg,  hogy  emlékezzem  meg 
a  mai  ülésen  Gregass  Ágostról,  halála  25-ik 
évfordulója  alkalmából.  A  mint  mellszobra  szá- 
munkra elkészül,  úgyis  avatottabbak  fogják  ér- 
demeit méltányolni  és  szeretetreméltó  szellemes 
physiognomiáját  előttünk  megrajzolni. 

Valóban  senki  sem  érdemli  meg  inkább,  hogy 
a  Kisfaludy-Társaság  emlékét  kegyelettel  ápolja, 
mint  Greguss.  Ha  mindenki  megfeledkeznék 
róla  —  holott  sokaknak  emlékezetében  él  — 
ha  még  oly  magas  hóréteg  borítaná  is  sírját  a 
kerepesi  temetőben,  nekünk  meg  kellene  róla 
emlékeznünk.  Greguss  társaságunknak  sok  évig 
titkára,  később  meg  alelnöke  volt :  társaságunk 
adta  ki  első  nagy  könyvét;  társaságunk  koszo- 
rúzta meg  legszebb  művét,  a  Balladáról  szólót ; 
e  teremben,  üléseinken  olvasta  fel  tanulmányai 

jó  részét;  egész  vagyonát  társaságunkra  hagyta 
és  ilykép  társaságunk  legnagyobb  alapítójává 
lett.  Szellemi  erejét  és  vagyonát  egyaránt  nekünk 
szentelte. 

Tán  senki  sem  szerette  Társaságunkat  annyira 
mint  Greguss :  ő  reá  nézve  a  Kisfaludy-Társa- 
ság  nemcsak  irodalmi  kör,  hanem  mintegy  ki- 
tágult család  volt ;  oly  szerető  gonddal  érdek- 
lődött iránta  mint  más  családja  iránt ;  oly  tiszta 
örömmel  beszélt  a  Társaság  minden  baladásá- 
ról, térfoglalásáról,  mint  egy  apa  gyermekei 
sikeréről. 

Ruskin  ezelőtt  vagy  30  évvel  egy  művében 
sóhajtva  kérdezte :  hol  van  ma  az  az  élet, 
melyen  a  szépség  és  összhang  uralkodik  ?  Hol  ? 
Ha  alkalmam  nyílt  volna  a  nagy  angol  író 
kérdésére  felelni,  azt  mondtam  volna  neki : 
Elvezetlek  !  jöjj  dunaparti  fővárosunkba,  menj 
át  Európa  legszebb  folyamán,  a  legszebb  híd 
fejedelmi  ívén  a  túlsó  partra,  onnan  meg  fel 
arra  a  hegyre,  a  honnan  még  a  ridegség  láng- 
elméje, Bismarck  is  költői  elragadtatással  nézte 
a  tájékot  (« természet- rajongó  leszek  itt)>  írja 
Bismarck  nejének  a  budai  várból  1852  június 
23-án),  azután  ereszkedjél  a  hegy  túlsó  oldalán 
a  régi  székesfejérvári  kapu  mellett  a  szelíd 
lejtőn  lefelé :  (akkor  még  pázsitos  volt  ott  a 
föld,  nyáron  madárdallal  és  virágillattal  telt  az 
üdítő  levegő)  a  liegy  oldalában  virágos  kert 
közepette  egy  kis  villaszerű  ház  emelkedett,  be- 

futva  himbáló  gyönge  zöldággal,  a  tisztaság  és 
csend,  az  ízlés  tanyája ;  ott  mesés  rendben  tar- 
tott könyvei  közt  lakik  egy  magyar  gondolkozó  : 
Greguss  Ágost ;  lépj  be,  megérkeztél. 

Gregussnak  az  írónak  és  Gregussnak  az  em- 
bernek fő  jellemvonása  az  összhang  érzéke. 
Tanításának,  szellemének,  életének  lényege  a 
harmónia,  a  szép  egyensúlyozás. 

Az  életben  is  kereste  azt  a  harmóniát,  melyet 
müvei  hirdetnek,  kereste,  és  csodák  csodája ! 
meg  is  találta.  Gregusst  ismerni  valóságos 
esztétikai  élvezet  volt.  Életének  arany  mérle- 
gén a  szív  és  az  ész  serpenyője  egy  színben 
lebegett. 

Az  esztétika  nála  nemcsak  tudomány,  nem- 
csak tantárgy  volt,  hanem  életének  uralkodó 
elve.  Az  esztétika  neki  önvallomás  volt.  «La 
Place  panaszkodott  —  írja  Greguss  —  hogy 
kereste  Istent  az  egekben,  de  nem  találta. 
Nagyon  messze  járt.  Ha  közelebb,  saját  szívébe 
keresi,  hamarabb  rá  akad.w  Greguss  így  tett: 
az  ideált  saját  szívében  kereste.  A  szép  kultusza 
nemcsak  műveit  hatotta  át,  hanem  egész  egyé- 
niségét, viselkedését,  életmódját,  lakását.  A  szép- 
ről szóló  műveit  nemcsak  átgondolta,  hanem 
átérezte  és  átélte.  A  kik  vele  közelebbről  meg- 
ismerkedtek, örömmel  és  ámulattal  látták  ebben 
a  ki  birja  marja  tolongásban,  ebben  a  homo 
homini  /í^jjiís- tömegben  ezt  a  finom  alakot,  ezt 
a  jellemesztétikust. 

Egyéniségének  ezt  a  főtulajdonságát  átvitte 
aztán  müveibe.  Egyik  sarkalatos  tantétele  :  hogy 
a  szépet  nem  lehet  a  jótól  elválasztani.  Az  ő 
felfogásában  a  mi  szegény  halandó  létünk  összes 
ideális  elemei  egységet  alkotnak :  a  jó  is  szép- 
ség: a  jellem  szépsége.  Ha  elválasztjuk  az  er- 
kölcsiséget és  a  szépséget,  akkor  szerinte  csak 
úgy  járunk  el,  mint  a  természettudós,  ki  az 
egységes  fénysugarat  a  prizmában  mestersége- 
sen többféle  színre  bontja.  Ez  a  tanítás  a  szép- 
nek és  jónak  egyesítése,  mint  mondom,  Greguss 
egyéniségéből  folyt,  annak  természetes  produk- 
tuma. Benne  igenis,  a  szép,  jó  és  igaz  egy 
volt.  A  szép  megvalósítása  —  ez  volt  szerinte 
az  ember  eszményi  életczélja.  Megvalósítani  a 
szépet  az  erkölcsben,  a  művészetben,  sőt  még 
az  étkezésben  is,  gyöngédnek  lenni  erélytelen- 
ség  nélkül  —  erre  törekedett  és  erre  kell  sze- 
rinte az  emberiségnek  törekednie.  Az  egész 
esztétika  Gregass  szerint  tulajdonkép  a  szép- 
nek a  jóból  és  igazból  magyarázata.  A  szép 
fogalmában  bent  találjuk  mind  a  jó  mind  az 
igaz  fogalmát.  (Ezt  vallotta  Arany  is,  igaz, 
hogy  némi  ingadozással.)  Az  erkölcsi  bíró  a 
lelkiismeret,  az  esztétikai  bíró  az  ízlés.  Mind 
a  kettő  működése  azonszerű.  A  széphez  kettős 
kapun  át  jutunk:  a  jó  és  az  igaz  kapuján  át. 
Szerencsés  az  a  gondolkozó,  ki  mint  Greguss 
egynek  erezi  a  szépet,  igazat,  jót  és  nem 
erezi    a    meghasonlást,    melyet  e  fogalmak    el- 

térése  bennünk  okoz,  nem  érzi,  a  mit  Schiller 
kifejez  : 

Zwischen  Sinnenglück  und  Seelenfrieden 
Schwaiikt  der  Mensch  in  banger  AVahl. 

A  tragikumban  is  a  költői  igazságszolgálta- 
tásra helyezi  Greguss  a  fősúlyt,  hisz  szerinte 
a  valóságban  is  mindig  megvan  az,  a  mit  a 
költői  igazságszolgáltatás  czimén  követelünk,  az 
életben  is  eléri  a  nemezis  a  bűnösöket,  csak- 
hogy gyenge  szemünk  nem  látja,  fogyatékos 
türelmünk  nem  várja  meg.  Greguss  ilykép  az 
igazságszolgáltatás  biztató  fogalmával  áthidalja 
azt  a  borzasztó  szakadékot,  mely  sorsunk  és 
boldogságunk  közt  tátong.  Eletében  igenis  meg- 
volt a  szép,  jó  és  igaz  egysége:  az  elméletben, 
a  filozófiába  a  erre  az  eredményre  a  jónak 
és  szépnek  azonosítására  azonban  csak  úgy 
tehetett  szert,  hogy  egyrészt  nagyon  is  kiemelte 
a  szép  ethikai  alkotórészeit,  a  jót  másrészt 
némileg  elhalványította  a  szépnek  érzéki  elemeit, 
elhalványította  a  képzelet  szerepét.  így  aztán 
azonosíthatta  a  szépet  a  jóval  és  igazzal,  de 
csak  miután  bizonyos  tekintetben  e  három  ro- 
kon sajátos  eltérő,  eredeti  vonásait  elsimította. 
Greguss,  ki  mindig  védte  a  kritika  jogát,  ki  a 
kritika  termékenyítő  hatásáról  egy  kis  érteke- 
zést is  írt,  bizonyára  nem  vette  volna  rossz 
néven,  ha  minden  bámulatunk  mellett  is  ilyen 
kritikai  megjegyzést  koczkáztatunk  egyik  elme- 

létével  szemben.  Főműve,  a  Bendszeres  Széptan 
úgy  is  tekintélyesen  megáll  minden  bírálattal 
szemben  is.  E  mű  főérdemét  így  lehet  kifejezni: 
ez  irodalmunk  első  nagy  bölcseleti  műve,  mely 
eredeti  szellemmel,  önálló  felfogással  a  magyar 
stilus  szépségét  egyesiti. 

Ez  a  Széptan  nagy  impozáns  épület;  min- 
denütt választékos  ízlés  és  előkelőség  :  mindenütt 
világos,  tágas,  fénylő  termek  nagy  elmeéllel 
kigondolt  terv  szerint  csodás  symetriával  építve : 
tán  néha  már  sokaljuk  is  a  symetrikus  idomo- 
kat, sokaljuk  a  szemDen  álló  antithesises  osz- 
lopokat, a  számos  mesterségen  párhuzamosított 
folyosót,  a  mértanilag  kiczirkalmazott  köröndö- 
ket, de  mindamellett  az  egész  fejedelmi  épít- 
kezés, melynek  minden  ablakából  látni  a  vég- 
telen eget  és  a  magyar  földet. 

Greguss  jelleme  megfelelt  bölcsészeti  elmé- 
letének és  ennél  nagyobb  dicséretet  alig  lehet 
mondani.  Mint  egyetemi  tanár  is  a  szeretetre- 
meitóság maga  volt :  szeretett  és  szerettek,  hisz 
a  szeretetnek  ára  a  szeretet:  olcsóbban  nem 
adják.  Mi,  tanítványai,  benne  eszének  fényét  és 
jellemének  melegítő  hatását  élveztük.  Megtör- 
tént, bogy  beteg  tanítványát  padlásszobájában 
is  felkereste,  hogy  biztassa  és  vigasztalj  a.  Ö  szerény 
volt  és  ezért  idegi  nkedéssel  nézte  nem  egy  híres 
koitársának  reklámkereső  tolakodását  és  kriti- 
kátlan öntetszelgését.  Bálványimádók  és  bálvá- 
nyok egy  személyben   —    szokta  volt  mondani. 

Greguss  optimista  volt  élete  legvégéig.  Ha 
látjuk,  hogy  ily  előkelő  finom  lelkületű  és  azon- 
kívül igen  érzékeny  ember  az  élet  durva  táma- 
dásaival szemben  is  mindvégig  tudatos  opti- 
mista bírt  maradni  —  mondom,  ha  ezt  látjuk, 
az  élet  értéke  szemünkben  bironyára  emelkedni 
fog  vagy  legalább  nőni  fog  szemünkben  azon 
szellemi  kincsek  értéke,  melyeket  szembeállít- 
hatunk a  sors  csapásaival. 

Nem  szabad  azonban  azt  gondolnunk,  hogy 
Greguss  erőtlen  élvező,  hogy  csupán  csak  eszté- 
tikai természetű  volt :  magyar  írónak  abban  az 
időben  elég  része  volt  a  létért  való  nehéz  küz- 
delemben. Gregussnak  az  életben  is,  az  iro- 
dalomban is  nem  egyszer  fegyvert  kellett  fognia. 
A  szabadságháború  után,  melyben  mint  katona 
résztvett,  tíz  hónapig  Nagyváradon  volt  bebör- 
tönözve:  1863-ban  ismét  mint  író  került  hadi- 
törvényszék elé  és  több  havi  fogságot  töltött  a 
Károly-  kaszárnyában. 

0  maga  ezt  mondja :  meglaktam  az  aradi 
kazamattákat,  a  nagyváradi  kastéljt  s  a  pesti 
Károly- kaszárnyát ;  az  ötvenes  és  hatvanas  idő- 
ben tizenkét  éven  át  részt  vettem  abban  a 
guerilla-harczban,  melyet  a  magyar  journa- 
listika  az  osztrák  sajtóosztály  hivatalnokaival 
harczolt ;  azokhoz  tartozom,  bár  csak  mint 
közember,  kik  a  nemzet  jogaiért  koczkáztatták 
életöket  és  vagyonukat,  szabadságukat  és  ké- 
nyelmöket, 

Greguss  mindent  összefoglalva  —  úgy  gon- 
dolom —  három  főérdemet    szerzett    magának. 

Először  is  terjesztette  bírálataival,  elméleti 
müveivel,  egyetemi  előadásaival  és  (a  mi  a 
legritkább)  példájával  az  esztétikai  műveltséget 
és  a  jó  ízlést. 

Ezenkívül  Greguss  új  állomást  jelez  a  magyar 
stílus  történetében  is.  Ö  a  rövid  mondatfüzés 
első  mestere  a  tudományos  prózában.  Az  a 
finom  fordulatosság,  csattanó  rövidség  és  csín 
ő  előtte  nem  igen  van  meg  értekező  prózánk- 
ban. A  negyvenes  években  bizonyos  epigramm- 
szerű,  pointes  stílus  jött  divatba  a  szépprózá- 
ban, ezt  a  francziás  stílust  alkalmazta  (Aranynyal 
ellentétben)  Petőfi  is  prózai  irataiban.  Greguss 
tudományos  müveiben  élt  vele.  A  mondat 
kellemmel  gyorsan  fordul  egyet  és  mint  egy 
ügyesen  lejtő  ifjú  összeütve  bokáját,  nyalkán 
elénk  pattan  és  egyszerre  izmos  nyugalommal 
megáll. 

Harmadik  nagy  érdeme  Arany  ismertetése. 
Ha  Gregussról  szólunk,  feltámad  lelkünkben 
Arany  János  neve  is.  Már  1856-ban  azt  írta: 
A  magyar  nemzet  nem  tudja,  mily  nagy  kincse 
van  Aranyban !  Greguss  Ágost  nemcsak  bá- 
mulója volt,  hanem  leghivatottabb  magyarázója 
is,  a  minthogy  senki  sem  fejtegette  addig  oly 
ízléssel  és  oly  alapos  tudományos  apparátussal 
l<öltői  remekeinket,  mint  Greguss. 

A  külföldi  prózaírók  közt  legjobban  szerette 

Tainet,  már  atkor,  midőn  Francziaországon  kívül 
alig  ismerték  nevét.  Tisztán  lélektani  művét  azon- 
ban nem  szerette,  nagyon  mechanikusnak  tar- 
totta Taine  felfogását.  Taine  —  így  panaszkodott 
Greguss  —  a  lelket  valami  complikált  finom 
távíró  készülékfélének  tartja,  míg  Greguss  az 
emberi  lélekben  megfejthetetlen  őserőt  látott. 
Jól  érzem,  hogy  nem  tudom  Greguss  szelle- 
mének különös  varázsát,  egyéniségének  vonzó 
erejét  kellően  jellemezni.  Mi,  kik  tanítványai 
voltunk,  míg  élt  —  szerettük,  midőn  meghalt 
gyászoltuk,  halála  után  is  megőriztük  emlékét, 
melytől  áthatva,  az  imént  fölébreszteni  igye- 
keztem nevének  echoját  ebben  a  teremben,  mely 
oly  gyakran  látta  nemes  alakját. 

Katona  Lajos  emlékezete. 

Korai  halála  alkalmából  fájdalmas  büszke- 
séggel tekintüűk  vissza  Katona  Lajosra,  ki  a 
kutató  tudós  typnsát  teljes  jellemzetességében 
tünteti  elénk. 

Katonának  már  első  dolgozataiban  is  mutat- 
kozott egyik  főjellemvonása :  sokoldalúsága. 
22  éves  korában  jelent  meg  egy  füzete  a  német 
összehasonlító  mythologia  köréből:  Völund 
koiKÍcs  és  rokonai  az  árja  regevilághan.  23  éves 
korában  Maupassant  egy  regényét,  egy  évre  rá 
Beaumarchais-t,  ismét  egy  évvel  később  a  ma- 
gyar és  finn  folklórét  jellemzi. 

E  sokoldalúság  összefügg  tudományos  fejlő- 
désével. A  váczi  róm.  kath.  szemináriumban 
latin  theologiai  jrodalmi  műveltségre  tett  szert, 
melynek  uagy  hasznát  vette,  midőn  később  a 
középkori  irodalommal  foglalkozott.  A  gráczi 
egyetemen  a  magyarul  is  tudó  Schucbardt  Hugó, 

kihez  aztán  halálig  tartó  nemes  barátság  fűzte, 
kitűnő  alapot  rakott  nála  a  romanistika  szá- 
mára, a  gráczi  egyetem  egy  más  tanára  :  Meyer 
Gusztáv  pedig  a  folklóré  iránt  ébresztette  fel 
érzékét.  Schuchardt  hatása  következtében  kez- 
dett Katona  már  Pesten  a  keverék  nyelvekkel, 
különösen  a  kreol  nyelvvel,  a  néger-franczia  és 
madagaszkári  franczia  vegyülésével  foglalkozni. 
A  keverék  nyelvekben  van  valami  ingerlőén  ér- 
dekes a  nyelvtudósra  nézve ;  mintegy  azt  re- 
ményli,  hogy  a  nyelvképzést  m  statu  nascendi 
figyelheti  meg. 

Schuchardt  Hugótól  és  Meyer  Gusztávtól,  e 
két  kiváló  tudóstól  irányítva,  tette  le  Katona 
1887-ben  a  gráczi  egyetemen  siib  auspiciis  im- 
peratoris  a  bölcseleti  doktoratust,  a  mi  reá 
nézve,  az  idegenre  annál  nagyobb  kitüntetés 
volt,  mivel  a  gráczi  egyetem  az  ilyen  doktorá- 
tusoknál még  néhány  fokkal  rigorosusabban  jár 
el,  mint  a  mi  egyetemünk. 

Katona  már  tizenegy  éves  korában  veszítette 
el  apját ;  pályája  nem  volt  könnyű  akkor  sem, 
midőn  Gráczból  ennyire  megtisztelve  visszatért. 
Mi  nem  tudjuk  a  tehetségeket  kellőleg  ápolni. 
Kitüntetésre  inkább  az  számíthat,  a  ki  kijárja 
magának,  semmint  a  szerény  érdem.  A  kinek 
nincs  protekcziója,  könnyen  juthat  arra  az  el- 
keseredett és  téves,  de  érthető  gondolatra,  hogy 
tulajdon  hazájában  az  exilium  kenyerét  eszi. 
Mindenki  skeptikus  :  de  ha  a  szerénység   tilta- 


kőzik,  hogy  nem  érdemel  valami  jutalmat  — 
azt  mindjárt  elhiszik.  A  tudós,  az  iró,  a  költő 
nálunk  löbbnyire  közömbös  közönséggel  áll 
szemben.  A  magyar  mivelt  közönség  nagy,  néma 
tenger :  csak  politikai  kérdések  bírják  ideig- 
óráig  felszínét  rövid  időre  felkavarni.  A  kor- 
mány minden  jóakarata  mellett  is,  egy  volta- 
kép alapjában  szegény  ország  helytelen  arány- 
ban eloszlott  kiadásai  közt  nem  nyújthat  elég 
kulturális  támaszt.  A  politikai  köröket  hipnoti- 
zálják a  művelődési  kérdések  rovására  a  köz- 
jogi kérdések,  az  arisztokráczia  pedig  önmagába 
mélyed.  És  a  tudóitok,  támogatják-e  egymást 
rokonszenvvel  és  munkás  részvéttel,  úgy  a  mint 
óhajtandó  volna?  Mindegyik  egy  egy  szigeten 
el,  mint  olyan  Péntek-telen  Robinzon-féle. 

Ily  körülmények  közt  nemcsak  erős  ambiczió, 
hanem  mindenekelőtt  nagy,  megpróbáltatást 
álló  tudományszeretet  kell  ahhoz,  hogy  valaki 
oly  szerény,  reklámnélküli  tudós  életet  éljen, 
mint  Katona.  Csak  ha  magas  szellemi  vagy  er- 
kölcsi czélt  tartunk  szem  előtt,  lehet  az  emberi 
életnek,  mely  mint  olyan,  gazdag  fájdalomban 
és  abszurditásokban  —  csak  így  lehet  értelme 
es  maradandó  emléke. 

Tanári  pályájának  három  főállomása  :  a  pécsi 
reáliskola  1887  ;  a  fővárosi  II.  ker.  kath.  gim- 
názium 1889;  és  a  budapesti  egyetem,  a  hová 
harmadfél  évvel  halála  előtt  került  mint  rendes 
tanár,  Toldy  és  Gyulai  tanszékére. 

Katona,  ki  egyideig  az  Ethnographidt  és  a 
Philologiai  Közlönyt  szerkesztette,  vezető  sze- 
repet vitt  az  Élet  czímű  folyóiratnál  is.  E  folyó- 
irat a  kilenczvenes  évek  elején  az  ezer  vitorJával 
a  nagy  oczeánra  szálló  ifjú  Magyarország  orgá- 
numa volt.  Elet,  élet!  —  ez  minden  ifjúság  jelszava. 
Fest  an  die  Brust  drück  ich  das  blübende  Sein  — 
ezt  mondja  az  ifjú  Schulzéval,  az  Elvardzf^oU 
rózsa  költőjével.  Nietzsche,  Ibsen,  Tolsztoj  — 
ezek    lelkesítették    akkor    a    fiatal   nemzedéket. 

Az  Elet  folyóiratja  mellett  megalapítja  Her- 
mann  Antallal  —  kinek  gyökeres,  kiirthatatlan 
bizarságai  közé  tartozik  a  tudományért  való 
rajongás  —  mondom  Hermann  Antallal  meg- 
alapítja a  népélet  folyóiratát,  az  Ethnographidt, 
melynek   1890-ben  és   1891-ben  szerkesztője. 

Katona  első  sorban  kutató  volt.  A  kutatónak, 
úgy  hiszem,  következő  lélektani  feltételei  van- 
nak :  kell,  hogy  legyen  benne  üdvös  skepsís  az 
eddigi  tanításokkal  szemben,  legyen  benne  tudo- 
mány szeretet,  mely  új,  helyesebb  eredményekre 
buzdítsa,  és  kell.  hogy  legyen  benne  biztos  mód- 
szer, mely  ez  eredmények  elérését  lehetővé  teszi, 
így  volt  ez  Katonánál. 

Nagy  ereje  volt  Katonának  átható,  tudós  pe- 
netratióján  kívül  rendkívüli  bibliográfiai  tudása. 
Ö,  ha  bármilyen  könyvet,  akár  belföldit,  akár 
külföldit  olvasott,  tudta,  hogy  a  szerző  felhasz- 
nált teszem  20  vagy  30  könyvet,  de  a  legtöbb 
esetben  azt  is  tudta,  hogy  ezenkívül    van   még 

10—20  könyv,  a  melyet  a  szerző  nem  hasz- 
nált fel,  s  a  mely  valószínűleg  szintén  érinti 
ezt  a  tárgyat.  Ö  ennek  a  fel  nem  használt 
bibliográfiai  anyagnak  mindig  utána  járt,  innen 
felfedezéseinek  egy  része. 

Kétségtelen  előttem,  hogy,  ha  Katona  Lajos 
életben  marad,  10—15  év  alatt  egészen  átala- 
kította volna  a  régi  magyar  irodalom  történetét. 
Ö  igen  biztosaknak  látszó  elméletekkel  szemben 
is  új  elméletekkel  lépett  fel,  mert  felismerte  a 
régiek  hiányát.  Mintegy  nagy  falat  látott  maga 
előtt ;  mi,  a  kik  nem  értünk  annyira  a  dol- 
gokhoz, azt  hiszszük,  hogy  ez  a  fal  minden- 
képen erős,  nagy  kökoczkákból  készült  biztos 
épület,  ő  azonban  erős  tekintetével  végignézett 
rajta  és  látott  egy  kis  rést,  ez  a  kis  rés  neki 
elegendő  volt  arra,  hogy  mintegy  kötélhágcsót 
erősítsen  bele  s  így  meggyőződjék,  hogy  az 
épületnek  hol  van  többi  repedezése  és  hiánya. 

Tudós  egyénisége  egészben  véve  olyan  volt, 
mely  őt  különösen  két  irányban  nagyszabású 
tudományos  működésre  képesítette.  Két  nagy 
területnek,  két  nagy  szellemi  közösségnek  lett 
tudósa  és  kutatója. 

Engedjék,  hogy  jellemzésemnek  ezt  a  főgon- 
dolatát  röviden  kifejtsem. 

Katona  Lajos  ép  sokoldalú  műveltségénél 
fogva,  mely  egyaránt  kiterjeszkedett  a  latin,  a 
köz-román,  német  és  magyar  irodalomra,  alkal- 
matos volt  arra,  hogy  az  irodalomtörténeti  kö- 

zösségek  kutatója  legyen.  Különösen  kéi  nagy 
irodalmi  közösség  van,  két  nagy  kutató  terület, 
a  hol  ugyanazokat  az  irodalmi  jelenségeket 
különböző  változatokban  különböző  népeknél 
megtaláljuk.  Az  egyik  közösséget  az  európai 
középkori  irodalom  alkotja;  a  másikat  a  nép- 
hagyományok, a  népszellem  szóbeli  termékei, 
melyek  helyről- helyre,  világrészről-világrészre 
vándorolnak.  Katona  Lajos  egész  szellemi  phy- 
siognomiájánál  fogva  arra  volt  hivatva,  hogy 
ennek  az  óriás  kölcsönösségnek  mind  a  két 
területét,  mind  a  két  csere- birodalmát  áttekintse 
és  kikuthissa 

Az  első  szellemi  kölcsönösség  területe  —  a 
mint  említettem  —  a  középkori  irodalom.  A  kö- 
zépkorban ugyanis  ■  olyan  közössége  volt  a  szel- 
lemi életnek,  mint  soha  később,  midőn  a  nem- 
zeti irodalmak  már  bizonyos  népegyéniségek 
szerint  kialakultak.  A  középkori  műveltség  egye- 
temes voltának,  közös  vonásainak  oka  abban 
rejlik,  hogy  a  középkori  műveltség  majdnem 
kizárólag  cfjyhází.  Az  egyháznak  és  így  a  mű- 
veltségnek akkor  egész  Európában  egy  nyelve 
volt ;  a  latin,  mely  nemcsak  az  egyháznak  és 
irodalomnak,  hanem  a  törvénykezésnek  és  az 
államnak  orgánuma  volt.  A  vallásos  szertar- 
tások és  a  szerzetesrendek  ugyanazok  európa- 
szerte.  A  társadalmi  tagozás  szintén  hasonló 
mindenütt  ép  úgy,  mint  az  iskolák  szervezete. 
Azonkívül  közös  az  auctoritas  szelleme  a  közép- 

korban :  az  emberek  nem  saját  agyvelejükkel 
gondolkoznak,  banem  az  auctoritas  (pl.  az  egy- 
házatyák vagy  Aristoteles)  eszével. 

Közösek  a  középkorban  a  műveltség  forrásai, 
az  irodalmi  anyag  és  a  minták.  Közösek  voltak 
mindenütt  a  liturgia,  a  himnuszok,  nagyrészt  a 
prédikácziók  és  a  tankönyvek  is.  Közös  olvas- 
mány volt  a  Legenda  Aurea,  az  emberiség 
egyik  legfontosabb  könyve,  a  Gcsta  Romanorum, 
a  középkor  legelterjedtebb  elbeszélés-tára,  végül 
a  középkor  végén  az  Imüatío  Christi,  a  ke- 
reszténység egyik  szellemi  főtápláléka,  mely 
azután  vagy  5000  kiadást  ért.  A  mennyiben  a 
középkorban  egyáltalán  olvastak,  Skócziában 
körülbelül  ugyanazokat  a  műveket  olvasták 
mint  Spanyolországban  vagy  Magyarországban. 
E  közös  olvasmányok  fontossága  —  mint  is- 
métlem —  azért  oly  nagy,  mert  a  nemzeti  iro- 
dalmak, a  különleges  nemzetek  műveltsége  akkor 
még  nem  voltak    a    mai  értelemben  kifejlődve. 

Ezek  a  különös  középkori  irodalmi  viszonyok, 
az  akkori  szellemi  élet  feltűnő  rokonsága  ma- 
gyarázza egyszersmind,  hogy  a  mi  régi  irodalmi 
termékeink  majdnem  mind  külföldi  latin  for- 
rásra vezethetők  vissza. 

Ez  a  középkori  irodalmi  közösség  volt  Katona 
Lajosnak  egyik  tudományos  talaja. 

A  második  irodalmi  közösség,  melyben  Katona 
oly  biztos  módszerrel  kutatott,  a  költői  nép- 
termékek, a  folklóré.  A  sok  ezer  meg  ezer,  tán 

százezer  meg  százezer  mese,  melyet  az  ó-világ 
népeinél  találunk,  közös  mesegyökerek  hajlásai, 
tehát  rokonok  térben  és  időben  távol  eső  me- 
sékkel. A  legtöbb  mese  óriás  vándorutat  tett, 
útközben  egyre  változott,  de  mégis  megtartott 
bizonyos  typikus  alapsajátságokat.  A  mesék  egy 
jó  része  körülbelül  azon  az  útvonalon  jött  hoz- 
zánk, a  melyen  Körösi  Csoma  Sándor  Indiába 
gyalogolt. 

A  külömböző  népeknél  található  mesetárgyak 
közös  eredete,  vándorlása,  részben  való  elhaj- 
lása —  a  folklórénak  ez  az  egyetemessége,  ez 
a  közössége   —   volt  Katonának  kedvelt  tárgya. 

Széles  ludós  látköre,  nagy  nyelvismerete, 
összehasonlító  módszerének  éleselmű  pontossága, 
búvárkodó  szorgalma  képesítették  Katonát  arra, 
hogy  a  szóbeli  népies  hagyományok  tudomá- 
nyának, a  folklórénak,  egyik  megalapítója  és 
leghivatottabb  képviselője  legyen  nálunk. 

Ö  mutatta  meg  nekünk  a  mesekutatás  tudo- 
mányos módszerét  az  addig  dívott  inkább  vé- 
letlenül felkapott  hasonlósági  azonosítások 
helyett.  Mesék  és  mesemotivumok  évezredek  óta 
vándorolnak  egy  néptől  a  másikhoz,  egy  világ- 
részből a  másikba.  E  mellett  azután  vannak 
még  oly  mesék  a  külömböző  népeknél,  melyek 
véletlenül  találkoznak.  Katona  tanulságos  pél- 
dákon tanította,  hogy  minden  népmesének  rend- 
szeres schemáját,  pontos  motivum-vázlatát  kell 
készíteni.  Ezen  mesevázlat  motívumai  vagy  moz- 

zanatai  közt  aztán  meg  kell  külömböztetni  lé- 
nyegeseket, azaz  olyanokat,  melyek  az  illető 
mesére  jellemzők,  továbbá  olyanokat,  melyek 
nem  lényegesek,  mert  általán  mese-közbelyek, 
harmadszor  oly  motívumokat,  melyek  be  van- 
nak csempészve  más  mesékből,  végül  oly  mo- 
tívumokat, melyek  egyre  szeszélyesen  változ- 
nak (a  külömböző  mesevariánsokban),  melyek 
folyton  difierentiálódnak.  Ily  módon  egész  mese- 
családokat lehet  megkülömböztetni,  ugyanazon 
mesének  hely  és  idő  szerint  eltérő  változatait: 
a  család  egyik  tagja  Izland  szigetén,  másik 
tagja  Kisázsia  partján  vagy  az  Ural  tövében  él. 
Mily  nagy  szorgalomra  van  szükség  az  idő  és 
térben  annyira  elágazó  anyag  összegyűjtésére  ! 
Mennyi  éleselműség  kell  ahhoz,  hogy  azután 
e  roppant  anyaghalmazból  kiválaszszuk  ahybrid- 
alakokat.  Mennyi  módszeres,  iskolázott,  discer- 
náló  képesség  kell,  hogy  a  mesék  ezer  meg 
ezer  szálai  közül  elkülönítsünk,  a  mi  nem  oda 
való,  és  eg3^be  kapcsoljuk,  a  mi  a  sok  válto- 
zatban közös ! 

^  Katona  egyik  felolvasásában  Apulejusnak : 
Ámor  és  Psyche  világhírű  novelláját  tárgyalja. 
Psyche  történet^;  voltakép  egy  népmese  válto- 
zata, mely  ma  is  él  az  ó-vílág  külömböző  vidé- 
kein. Katona  egy  benaresi  indu  mosónő  el- 
beszélését idézi  az  Asiatíc  Journal  1883-diki 
évfolyamából,  melyben  Ámor  és  Psyche  mesé- 
jének   alapvonalaira    ismerünk,    és    idéz  ehhez 

kiegészítésül  egy  czigány-mesét,  melyet  ö  mint 
pécsi  középiskolai  tanár  a  szomszéd  Barcs  erde- 
jében vén  tölgyek  alatt,  meztelen  rajkóktól 
körülvéve,  felfordított  teknőn  ülve  bagóhono- 
rárium fejében  mesélni  hallott.  De  megtalálta 
Katona  Apulejusnak,  a  finomkodó  latin  deca- 
dence- költőnek,  Ámor  és  Psychejét  a  trópusok 
alatt,  Madagaszkár  közelében,  Mauritius  sziget 
lakóinak  kreol  nyelvű  meséi  közt  is.  Az  alap- 
scbema  főmotivumai  itt  is  ugyanazok,  mint  a 
mohácsi  czigányoknál :  Psyche,  még  mielőtt 
Raffael  Rómában  a  Villa  Farnesina  mély  kék 
fresco-egébe  emelte  volna,  bevándorolta  az 
ó  világ  három  világrészét. 

Mily  bámulatos  fürkésző  tehetséggel  tudta 
Katona  az  egyes  mesetárgyak  nyomait  követni, 
arra  tanulságos  akadémiai  székfoglalója:  Temes- 
vári Pelhárt  példái.  (1902.)  Temesvári  Pelbárt, 
középkori  irodalmunk  e  legnevezetesebb  alakja, 
szeret  prédikáczióiba,  melyek  akkor  világszerte 
elterjedtek,  példákat,  legendákat,  meséket,  tör- 
téneteket beleszőni.  A  régi  prédikátorok  e  szoká- 
sát már  a  XIII.  században  támadták  is,  védték 
is.  Jacobus  de  Vitriaco  (f  1240)  következőkép 
fogja  pártját  a  prédikácziókba  foglalt  meséknek: 
«Ne  használjunk  minduntalan  elvont  kifejezé- 
seket, hanem  gondoljunk  arra,  hogy  egyszerű 
lelkeknek  kell  épületes  dolgokat  elmondanunk, 
olyanokat,  melyeket  könnyen  megérthetnek, 
kézzel  megfoghatnak  és  a  tapasztalatból  ismer- 

nek.i)  A  nagy  prédikátor  Pelbárt  is  nagy  mese- 
mondó volt.  E  meséket  teszi  Katona  székfog- 
lalójában vizsgálat  tárgyává  és  olyat  is  talál, 
mely  folkloristikus  szempontból  különösen  fontos, 
mint  az  hiaz^nij  r>>  Hamisstí(/  meséje,  melyet 
Pelbárt  valószínűleg  a  korabeli  szóhagyomány- 
ból, a  magyar  meseköltésböl  merített.  Ellenben 
a  tejesköcsögre  légvárakat  építő  leány  meséjét, 
melyet  később  Lafuntaine,  valamint  a  Fridolin 
történetét,  melyet  Schiller  tett  azután  halhatat- 
lanná, Pelbárt  irodalmi  forrásból,  a  XV.  szá- 
zadbeli német  dömésnek,  Herolt  Jánosnak 
Discipubfsíí  után  mondja  el. 

Katona  Lajos  némi  kerülővel  jutott  a  régi 
magyar  irodalom  történetéhez,  melynek  oly 
jeles  egyetemi  tanára  lett.  ü  eredetileg  más 
tudományokkal  foglalkozott,  más  tudományok 
látókörével  bővítette  a  maga  látókörét  —  ez 
volt  egyik  speczialitása  —  mielőtt  a  régi  ma- 
gyar literaturába  mélyedt  volna.  Érdekes  meg- 
figyelni, hogy  a  legtöbben,  a  kik  Katona  tan- 
székén ültek,  tudományos  kerülő  úton  jutottak 
oda.  Toldy  Ferencz  öt  evi  orvosi  tanfolyamot 
végzett  a  mi  egyetemünkön,  18i29-ben  orvos- 
doktor lett,  látogatta  a  kórházakat,  1833/44. 
a  diíBtetika  tanára  a  pesti  egyetemen,  1850-ben 
az  esztétika  és  egyetemes  irodalomtörténet  ta- 
nára volt  és  csak  1(S6 l-ben  lett  a  magyar  iro- 
dalomlörténet  tanára.  Van  egy  12  kötetes  or- 
vosi folyóirat,  a  melyet  ő  adott  ki.   Nagy  kerü  - 

lővel  jutott  ide  Horvát  István  is,  a  ki  előtte 
tanitott.  Horvát  a  diplomatika  tanára  volt,  mi- 
előtt a  magyar  irodalmat  tanította  1830-tól 
kezdve.  Még  nagyobb  kerülőt  tett  Czinke  Fe- 
rencz,  a  kit  Vörösmarty  és  Toldy  is  hallgatott. 
Czinke  olyan  kerülő  utat  tett,  hogy  —  őszintén 
szólva  —  a  tanszékhez  sohasem  talált.  Még 
1812-ben,  egyetemi  tanárkodásának  virágában 
jelent  meg  tőle  :  Hogyan  lehessen  a  jávorfa 
leveléből  czukrot  csinálni  ? 

Katona  Lajosnak  ez  az  említettem  tudós 
kerülő  javára  szolgált :  nagyon  bővítette  tudo- 
mányos látókörét  és  képessé  tette  különösen 
arra,  hogy  a  magyar  irodalom  középkorát  ku- 
tassa, a  hol  irodalmunk  az  egyetemes  európai 
latin  egyházi  irodalommal  a  legszorosabb,  de 
épenséggel  nem  mindig  kiderített  kapcsolat- 
ban volt. 

Összes  kutatásai  között  talán  a  legbámulato- 
sabb  tudós  elmééire,  akribeiára  a  következő 
kettő  vall.  Ha  Katona  nem  deríti  ki,  talán  el- 
múlik több  száz  év,  míg  valaki  ezekre  a  tudós 
eredményekre  szert  tesz.  Az  első  a  legrégibb 
magyar  dráma  felfedezése,  a  másik  annak  ki- 
mutatása, hogy  a  Festetich-kóiexnek  zsoltárai 
Petrarcától  valók. 

A  legrégibb  magyar  dráma  kolostorban  kelet- 
kezett;  a  Sándor- kódexben  fedezte  fel  Katona, 
a  mely  már  20  éve  ki  volt  nyomtatva,  a  melyet 
számosan  olvastak,  a  melyről  írtak,    de  a  drá- 


45 


mát  benne  senki  sem  látta.  A  Sándor-kódexet 
egy  margitszigeti  apácza  irta,  és  Sándor  István- 
nak, az  első  jelentékeny  magyar  bibliográfus- 
nak emlékére  nevezte  el  Toldy  Sándor-kódex- 
nek. Ebben  a  Sándor-kódexben  vannak  példák, 
legendák,  melyek  közül  az  egyik  három  szűzről, 
Agapéról,  Irénéről  és  Chioniáról  szól.  A  legenda 
azzal  kezdődik,  hogy  ezt  a  három  szüzet  a 
török  szultán  elé  viszik ;  van  aztán  benne  egy 
komikus  jelenet  is.  Katona  észrevette,  hogy  ez 
a  legenda  (meglepő  megfigyelés  !)  voltakép  dráma, 
azaz  párbeszédekből  áll,  csakhogy  a  párbeszé- 
dek el  vannak  némileg  rejtve,  a  dialógus  félbe 
van  szakítva  elbeszélő  részekkel.  De  nemcsak 
azt  ismerte  föl  Katona,  hogy  ez  dráma,  hanem 
azt  is  kimutatta,  honnan  való.  Ezt  a  kódexet, 
mint  említettem,  egy  magyar  apácza  másolta, 
a  drámát  pedi-jj  egy  genialis  német  apácza:  a 
gandersheimi  Roswitha  szerezte,  a  ki  a  X.  szá- 
zadban Németország  legjelentékenyebb  költője 
volt,  rokona  annak  a  Nagy  Ottónak,  a  ki  le 
győzte  a  magyarokat.  Ez  a  gandersheimi  apácza 
Terentius  nyomán  latin  drámákat  írt,  a  melyek- 
nek egyike  a  három  szűz  e  legendáját  tartal- 
mazza. Ezt  fordította  le  magyarra  a  Sándor- 
kódex írója,  a  dialógusokat  megtartva,  de  — 
a  mint  említettem  —  kissé  leplezve.  Ez  az 
egyik  felfedezése,  a  mely  rendkívül  tudós  es 
éles  körültekintés  eredménye. 

A  második  felfedezése  a  Festetich-kódex  zsol- 


46 


táraira  vonatkozik.  A  Festetich-kódex  a  legszebb 
magyar  kódex,  gyönyörű  festett  képei  vannak 
abból  a  korból,  a  melyben  Mátyás  király  könyv- 
tárát gyűjtötte.  A  remek  miniatürös  kódexet 
alkalmasint  Kinizsi  Pál,  Mátyás  főembere,  ké- 
szittette  felesége  számára.  Ebben  a  kódexben 
imádságok  és  zsolozsmák,  zsoltárok  vannak;  a 
zsoltárok  közt  van  néhány,  a  melyeket  Volf 
György,  a  kódex,  kiadója,  a  bibliai  zsoltárok 
szabad  fordításainak  veit.  Katona  kimutatta, 
hogy  ez  tévedés,  ezek  nem  bibliai  zsoltárok, 
hanem  Dante  mellett  a  legnagyobb  középkori 
olasz  költőnek,  Petrarcának  művei,  a  melyeket 
Mátyás  királynak  valamely  kortársa  fordított 
magyarra.  «Penitenczia  tartásról  való  psalmo- 
sok»  —  ez  a  magyar  czímük.  Petrarca  ezeket 
1367-ben  vagy  68-bön  írta  (dn  miseriis  meis)), 
nagy  bünbánatában.  Arra  valóban  senki  sem 
gondolt,  hogy  ezek  a  Mátyás  korában,  vagy 
röviddel  Mátyás  halála  után  írt  zsoltárok  a  sze- 
relem nagy  költőjére,  Petrarcára  vezethetők 
vissza.  Megvan  már  bennük  az,  a  mi  Petrarcá- 
nak nevezetes  fősajátsága  és  a  mivel  a  renais- 
sance  kezdődött  —  a  rajongó  természetérzék. 
E  bús  zsoltárok  Petrarcának  abból  a  korából 
valók,  midőn  már  rég  túl  volt  azon  a  mély 
szakadékon  «melyen  innen  —  mint  Katona 
szép  és  rendkívül  elfogulatlanul  jellemző  Petrarca- 
életrajzában mondja  —  a  földi  szerelemnek 
vérvörös  lángja  még  az  érzékiség   füstjével  ke- 

veredett,  míg  most  már,    rajta  túl  a  mennyei- 
nek fehéren  izzó  tiszta  fénye  ég.)) 

A  régi  magyar  irodalomra  vonatkozó  müvei 
közül  még  igen  nevezetes  az  Ehrenfeld-  és 
Domonkos-kódex  forrásairól  szóló.  Az  Ehren- 
feld-kódex,  a  mint  tudjuk,  a  legrégibb  magyar 
könyv,  Assisi  Szt.  Ferenczről  szól.  Assisi  Szt. 
Ferencz  volt  Katonának  legkedveltebb  szentje; 
Assisiben  szeretett  tartózkodni,  a  hol  a  szere- 
tetreméltó Poverello  —  mint  a  nép  Szt.  Ferenczet 
nevezte  —  himnuszában  a  természetet  magasz- 
talta:  édes  lestvér  urát  a  napot  (messor  lo 
frate  sole),  kedves  bugát  a  holdat  (sora  luna) 
és  a  forrásvizet  (sor  aqua  pretiosa  et  casta). 
Assisi  Szt.  Ferenczben  —  lígy  gondolom  — 
azért  találta  fel  Katona  kedveltjét,  minthogy 
benne  megvan  a  középkornak  és  az  újkornak 
fősajátsága,  megvan  a  középkornak  vallásos 
rajongása,  de  megvan  már  bizonyos  szakítása 
a  középkorral,  némi  a  mindenséget  átkaroló  ter- 
mészetérzék. Assisi  Szt  Ferencz  nemcsak  azért 
áll  olyan  közel  hozzánk,  mert  a  szentek  közül 
életének  költészetére  nézve  talán  leginkább  ő 
hasonlított  Jézushoz,  hanem  azért  is,  mert  ö 
volt  a  renaissancenek  egyik  úttörője.  A  renais- 
sanceban  t.  i.  két  áramlat  volt,  az  egyik  az 
ókornak  utánzása  és  tanulmányozása,  a  másik 
speczifikusan  olasz  volt,  a  természet  szereteté- 
nek kialakulása,  melynek  nyomát  Assisi  Szt. 
Ferencz    prédikáczióiban    találjuk.    Megvallom, 

hogy  Katonának  a  középkorra  vonatkozó  fel- 
fogásával eleinte  nem  tudtam  egyetérteni ;  én 
úgy  gondoltam,  hogy  a  középkor  egyedüli  fény- 
forrása a  hit  volt,  a  középkor  a  fantáziának 
korszaka,  akkor  az  ember  a  vérmérsékletének 
rabja,  ki  nem  tudott  önmagán  uralkodni,  mint 
a  gyermek,  ha  ütni  akart,  mindjárt  ütött  is, 
olyan  volt,  mint  a  fiatal  Toldy.  Katona,  ki  a 
középkort  nálam  minden  irányban  jobban  is- 
merte, ezzel  szemben  a  középkorban  a  mese- 
mondás korát  látta,  a  melyben  a  naiv  költé- 
szet felvirult;  nem  olyan  költészet,  mint  a 
klasszikus,  a  melyben  van  valami  hidegség, 
hanem  bizonyos  intim,  lélekből  fakadó.  Szerinte 
nem  a  hit  a  középkornak  egyedüli  fényforrása, 
hanem  volt  jelentékeny  tudománya  is,  a  melyet 
azonban  mi  nem  ismerünk,  tehát  nem  is  tudjuk 
megbecsülni ;  a  kolostori  életnek  pedig  sajátsá- 
gos poézise  volt  az  ő  szemében. 

Egyik  alapvető  munkája  Katonának  az  alexan- 
driai Szt.  Katalin-legendáról  szóló  értekezése.  Itt 
kimutatja,  hogy  ezt  a  legendát  nem  Temesvári 
Pelbárt  írta,  a  mint  Szilády  Áron  állította  és  a 
mint  utána  az  irodalomtörténetírók  is  tanították. 

Katona  a  Teleki-kódex  legendáinak,  az  Anna-le- 
gendának,Ádám  és  Éva  legendájának,  Makár  legen- 
dájának stb.  forrásait,  valamint  a  Virginia- kódex 
forrásait  egy-egy  külön  értekezésben  mutatta  ki. 

Igen  fontos  munkája,  a  Haller  Hármas  Is- 
tóriája  11.  részének,    a    Gesta  Rornanorumnsik 

kiadása,  a  melyben  Katona  kimutatta,  hogy 
azok  a  példák,  a  melyeket  a  Gcsta  Romanoriun 
tartalmaz,  hol  fordulnak  elő  a  magyar  iroda- 
lomban, hogyan    vándoroltak  időn  és  téren  át. 

Oly  váratlan  halálesettel  szemben,  mint  a 
minő  a  Katona  Lajosé,  úgy  vagyunk,  mint  egy 
társaság,  a  mely  az  Alpesekben  utazik  és  egy- 
szerre valami  csalfa  hóréteg  leszakad  s  egy 
társuk,  a  kivel  csak  ép  az  imént  beszélg3ttek, 
mulattak,  hirtelen  örökre  eltűnik  iszonyodott 
szemük  láttára  a  tátongó  mélységben.  Minő 
állást  foglalunk  el  mi  tulajdon  halálunkkal 
szemben '?  Azt  gondolom,  hogy  a  halálnak  bor- 
zasztó némaságára  legjobb  a  stoiczizmusnak 
rezignált,  büszke  hallgatásával  felelni.  De,  ha 
egy  barátunk,  ha  egy  pályatársunk  meghal, 
akkor  kötelességünk  mintegy  életének  facit-ját 
megvonni,  még  egyszer  szemügyre  venni  annak 
egyéniségét,  a  ki  örökre  eltűnt  a  föld  színéről. 
Egy  magyar  iró  nemrég  a  Budapeí^tí  Szemlé- 
ben  azt  a  szép  gondolatot  fejezte  ki,  hogy  egy 
ember  voltakép  addig  él  a  halál  után  is,  míg 
valaki  életben  marad,  ki  ő  reá  személyesen 
emlékszik.  Katona  Lajos  tovább  fog  élni:  örökre 
eltűnt,  de  csak  ő  maga ;  a  szelleme,  egyénisé- 
gének hatása  nem.  Mi  mindannyian  be  vagyunk 
illesztve  az  óriási,  a  végtelen  causalitas  lánczo- 
latába.  Minden  tettnek,  minden  eseménynek  a 
hatása  megmarad ;    megmarad  a  fizikai    hatása 

RieiU     rigycs :  Három  iellemzés.  4 

egy  légy  repülésének,  megmarad  annak  a  hatása 
is,  ha  egy  levél  lehull  itt  künn  a  körutak  egyi- 
kén, ennek  a  levélhullásnak  nyoma  is  megma- 
rad bizonyos  molecularis  változásokban,  amelyek 
megint  más  változást  idéznek  elő.  Ez  a  válto- 
zás nem  szűnik  meg,  ennek  a  változásnak 
causalitása  megmarad  mindörökre.  A  világ  nem 
volna  egészen  olyan,  a  milyen,  ha  egy  falevél 
nem  esett  volna  úgy  az  avarra,  a  mint  való- 
ban lehullt;  valami  roppant  csekély  atomel- 
helyezés nem  volna  olyan,  mint  a  minő.  Ha 
ez  így  van  a  fizikai  világban,  hogyne  maradna 
meg  a  szellemi  hatás  hosszú  lánczolatban,  ha 
valaki  oly  erős  impulsusokat  tudott  adni  a  sor 
elején,  mint  Katona! 

Igen,  Katona  tudós  működésének  eredményei 
is  meg  fognak  maradni,  és  ha  ezer  év  múlva 
valaki  tanítani  fogja  a  magyar  irodalmat,  abban 
a  tanításban  lesznek  részek,  a  melyeket  először 
Katona  Lajos  állapított  meg.  És  meg  fognak 
maradni  azok  a  módszertani  vívmányok,  a 
melyekre  ő  tanított  bennünket  és  a  melyekkel 
késő  unokák  is  hálásan  fognak  élni. 

Katona  tudós  hatásának  távol  időre  is  ki- 
ható ereje  a  vigasztalásnak  egy  nemét  rejti 
magában,  ránk  nézve,  mint  szakférfiakra.  Mint 
barátaira,  vigasztaló  legyen  reánk  az,  hogy  az 
a  nő,  a  ki  mellette  állott  az  életben,  a  létért 
való  kérlelhetetlen  harczban,  mindenképen  hi- 
vatva van  gyermeküket  úgy  nevelni,  a  mint  azt 

Katona  Lajos  szerette  és  tette  volna.    Valóban 
ő  reá  is  idézhetem  Arany  Jánosnak  két  sorát : 

Bánatos  arczára  fénysugarat  vetnek 
Alkonyi  felhői  szép  emlékezetnek. 

A  középkorból  maradt  ránk  a  Pclddk  köny- 
vében (ISy elvemléktár  VIII.)  egy  magyar  vers, 
mely  a  Halédtáncz  motivumait  tűnteti  tél.  Erről 
az  érdekes  versről,  melyet  eredetinek  hittek, 
Katona  kimutatta,  hogy  a  latinból  való  fordi- 
tás :  eredetijét  kutatásai  közt  Münchenben,  az 
udvari  könyvtár  kéziratai  közt  Jelte.  A  vers 
refrainje  ez  :  elmef/yek  nieghalní  —  vado  móri  — 
Kutatásainak  egyik  eredményéről  számolok  be 
és  egyszersmind  korai  halálára  gondolok,  midőn 
e  régi  haláltáncz-költeménynek  két-három  vers- 
szakát felolvasom  : 

(•Elmegyek  meghalni,  mert  az  halál  bizony, 
de  az  halálnak  órájánál  semmi  bizontalanabb ; 
jóllehet  bizontalan  legyen,  de  maga  (mégis) 
azért  elmegyek  meghalni  ! 

Elmegyek  meghalni,  egyebeket  követvén,  még 
én  utánam  is  többen  jönnek,  mert  sem  első,  sem 
utolsó  én  nem  vagyok  :  azért  elmegyek  meghalni ! 

Vado  móri,  logicus  alios  concludere  növi, 
concludit  breviter  mors  mihi,  vado  móri ! 

Elmegyek  meghalni,  bölcs  beszedő  vagyok, 
egyebeket  beszédemmel  megrekesztöttem,  de  az 
halál  megrekeszte  engemet :  azért  elmegyek 
meghalni !  »> 


JEGYZETEK. 


Told]/  Ferenci  emlékezete.  Ez  emlékbeszédet  1906 
márcz.  áő-dikén  olvastam  fel  a  m.  tud.  Akadémia  ün- 
nepi közülésén. 

Toldy  Ferencz  óriás  irodalmi  működését  1871-ig 
Greguss  Ágost  állította  egybe  ily  czímü  füzetben : 
Toldy  Ferencz  félszázados  irodalmi  munkássága.  1871. 
(E  kis  mű  utolsó  rovata  a  jubiláns  azon  munkáit  so- 
rolja fel,  melyek  még  meg  nem  jelentek,  melyeket 
még  előkészített,  összesen  46  kötetet,  —  a  mi  bizony 
busásan  elég  lett  volna  egy  második  ötven  éves  cyclusra.) 


II. 

Greguss  Ágostról  (1825— 188í2)  a  Kisfaludy-Társaság- 
ban  Beöthy  Zsolt  (Évlapok  XIX.),  az  Akadémiában  pedig 
Bánóczi  József  (1889)  mondott  méltó  emlékbeszédet. 

Művei  közül,  úgy  gondolom,  különösen  a  következők 
olvashatók  még  ma  is  érdekkel    és    szellemi    gyarapo- 


54 


elássál:  1.  Tanulmányai  (1873),  (különösen  az  első 
kötet  aesthetikai  czikkei).  2.  A  balladáról.  (E  műnek 
három  kiadása  van.  Az  elsőt  Greguss  rendezte  sajtó 
alá  1865-ben  ;  a  második  ily  czímen  jelent  meg  :  A  bal- 
ladáról és  egyéb  tanulmányok.  Kiadja  a  Kisfaludy-Tár- 
saság.  1886.  A  harmadik  az  Olcsó  könyvtárhsiia  jelent 
meg.)  3.  Shakespeare.  I.  kötet.  Shakespeare  pályája. 
1880.  (Több  nem  jelent  meg.  E  kötetből  különösen  ki- 
emelem a  Shakespeare  stíljéről  szóló  fejezetet.)  4.  Rend- 
szeres Széptan  Greguss  Á.  hátrahagyott  jegyzeteiből 
összeállította  és  sajtó  alá  rendezte  tanítványa,  Liszka 
Béla,  átnézte  Beöthy  Zsolt.  1883.  (E  műnek  különösen 
a  részletes  széptant  tárgyaló  utolsó,  13.  fejezete  tanul- 
ságos. A  könyv  részben  egyezik  a  fent  említett  A  bal- 
ladáról és  egyéb  tanulmányok  czímű  mű  aesthetikai 
tanulmányaival.)  A  Bendszeres  Széptanról  lásd  Jánosi 
Béla  szakavatott  jellemzését  (Az  Aesthetika  Története 
III.)  és  Péterfy  Jenő  szellemes  bírálatát  (Összegyűjtött 
Munkái  III.) 

III. 

A  Katona  Lajosról  közlött  czikk  eredetileg  emlék- 
beszéd volt,  melyet  1911  februárban  olvastam  fel  a 
Philologiai  Társaság  közgyűlésén. 

Katona  Lajos  irodalmi  működése  egybe  van  állítva 
a  M.  Tud.  Akadémia  almanachja  több  évfolyamában  ; 
még  pedig  1902-ben  (az  1880— 1901-diki  évekről); 
1903-ban  (1901— 1902-ről);  1904-ben  (1902— 1903-ról)  ; 
1905ben  (1903-1904-ről);  1907-ben  (1904— 1906-ról) ; 
1909-ben  (1907— 1908-ról). 

A  meseköltészet  tudományos  tárgyalásának  szem- 
pontjait és  módszerét  Katona  L.  általánosságban  A  mese- 
vizsgálat legközelebbi  feladalairól  szóló  értekezésében 
jelölte  ki  [Hunfalvy  Album  1891).  Az  itt  fejtegetett 
elveket  azután  többször  alkalmazta,  különösen  a  Magyar 
Népmese  Typusok  (1— VII)  czímű  tanulmánysorozatá- 
ban (Eihnographia,  1903—1904). 


Minden  füzet  külön  is  kapható   1—16531  Egy-egy  szá 
— r- szám      ! 


OLCSÓ  KÖNYVj 

AlapitoUa  Gyulai  Pál.  Szerkeszti  Heinrich 

Hazai  és  külföldi  irók  regényei  ép  elbeszélései; 
művek  és  ismeretterjesztő  müvek 


1577—80.  Berzeviczy  Albert.  A  természetfölötti 

peare  színműveiben. 
1531—1587.  Arany  János.  Magyar  Irodalomtörtí 

téssel  ellátta  Pajp  Károly. 

1588—1590.  Csánki   Dezső.  Árpád   vezér.  Mátyá 

történelmi  tanulmány. 
1591—1592.    A   kard.  Victor    Hugó    költeménye. 

bevezette  Vértesy  Jenő. 

1593—1591-.  Ámor  és  Psyche.  Apuleinus  meséje.  Latinból  fordí- 
totta és  bevezetéssel  ellátta  Csengeri  János. 
1595—1597.  Apa   és  ílú.   Színdarab   öt   felvonásban.    írta    Tor 

Hedberg.  Svédből  fordította  Szász  Zomborné. 
1598—1599.  Gyulai  Pál.  írta  Riedl  Frigyes. 
1600—1607.  Magyar    népmese-gyűjtemény.    Kiadta   Arany 

László. 
1608—1617.  Rockhurst   a  vig  czimbora.  írták  Gastle  Ágnes   és 

Egerton.  Angolból  fordította  Esty  Jánosné. 
1618—1619.  Örmény  regék.   Fordította  és   bevezetéssel  elátta 

Dr.  Gopcsa  László. 
1620—1624.  Margaret   Ogilvy.  Irta  fia  J.  M.  Barrie.  Angolból 

fordította  Haraszti  Gyula. 
1625—1628.  Lenau  Miklós.  Az  albiak.  Fordította  dr.  Lövi  József. 
1629—1630.  Gyulai  Pál.  Arany  János.  Emlékbeszód. 
1631—1633.  Lampérth  Géza.  A  kompánia  Eózsája   és  egyéb 

kurucz  történetek. 
1634—1636.  Andersen.  Az   én    életem  meséje.  Dán   eredetiből 

fordította  Dr.  Szeherényi  Lajos  Zs. 
1637—1640.  Farkas  Zoltán.  Bajza  József  élete  és  művei. 
1641—1642.  Görgei  Artúr.  Gazdátlan  levelek. 
1643—1644.  Neera.  Az  ördög  palástja  és  egyéb  novellák.  Olasz 

eredetiből  fordította  Ballá  Ignác. 
1645—1651.  Maurice  Maeterlinck.  A  méhek  élete.  Francziából 

fordította  Binder  Jenő. 
1652—1653.  Riedl  Frigyes.  Három  jellemzés  Toldy  Ferenoz  — 

Greguss  i\.gost  —  Katona  Lajos. 

